Canzone seconda
Dedicata alle ragazze di Burgos

                     1.
Si sa tristura mi podet isparire
m'ap'aleare su tratenimentu
de mi cherrer chin bois divertire,
già m'ispasso in su divertimentu;
bos fato sa dimanda si cherides
de bos cantare tottu a complimentu
bois tottu a mie recurrides.
Non bos nascat per una antipatia,
cantamos prima a Cossu Maria.
Custa prima dimanda fato a tie
pro bos cantare mi dae lissenzia;
bos cundoro cun s'abba de su nie
de sa vera accisada melodia;
gasi cudda bellesa sind'iscrie
a cant'eo connoscher bonde die.
[...]

                    2.
Cantamos como a Solinas Michela:
tenet unu carattere irrichidu,
non si mudana in mare cuddas velas,
gasi in veru colore resplendidu;
o de virtude dotada, vera Anghela
a parrer meu c'apo connoschidu,
gasi cudda bellesa no listela,
cuddu sole accisu li etta grina.
Andamos como a Gaias Caderina,
pianta intronizzada de aranzu.
[...]

                    3.
Cantamos como a Gaias Beatricia.
Eo ti fato una bella improvvisada
pro dare a bidere una cosa ispicia:
ti ses de bellas modas adotada
sos muros de bellura si vernicia
pro la ider eccisa pius mudada.
Issa sa prenda rara sa pius dicia
paret torrada a s'antiga allegria.
Cantamos como a Turgali Lughia,
bellissima pro dare unu consizu;
biadu a chie l'ada in cumpagnia!
Paret chi la cundore cuddu lizu.
Est de bellu morale e d'essenzia
gasi potente e de ogni manizu,
gasi a tottu cundora su faeddu.
Andamos como a Pasca Nieddu.
[...]

                    4.
Cantemus como a Franzisca Canu.
Tantos saludos da e me li dade;
eo non poto, ca che so lontanu.
Cun boghes de amore l'intonade
chi s'amante appo idu e già est sanu.
Comente naro bi lu rellatade:
tantos saludos dae su fulanu
t'istimat de continu coriale.
Cantemus como a Rosalia Sale.
[...]

                     5.
Cantamus a Tilloca Maddalena:
istat che una frua de limone
de amore e carignos ndes piena;
fura de su coro a d'ogni persone
de cantu est graziosa et est murena.
At d'ogni donu a perfessione,
c'allegra cuddu samben de sa vena
gai già tenet attivesa manna.
Cantamos como a Ledda Giuanna.
[...]

                      6.
Falende igue bi est Pasca Azola
de sas baianas sa capitanedda,
che mustra chi custodia s'iscola,
gasi ruini cuddas baianeddas;
gasi sa mente sua est rara sola,
imparende tottu cuddas giovaneddas,
dendelis dogni consizu a favore.
Cantamus como a Martina Pintore.
[...]

                      7.
Andemus como a Salaris Grassia,
issa cand'andat a missa mazzore
pro gherrer adorare su Messia,
già si riunini mannos e minores,
sos baggianeddos si ponen in bia;
«Et accollu su nostru risplendore»,
zertu rispondent: «Coro, sil’aia
non tia tenner pena, ni dolore,
de la tenner a modu fitiana».
Andamus a Tilocca Andriana
[...]

                     8.
Falende gue Paula Uleri
de onore a issa puru ap'a cantare,
su talentu a sa mente si m'offeri,
la depo in d'una losa illapidare,
a chircare unu bellu giardineri
pro la cherrer de fiore circundare,
incoronare la deppo che reina.
Pighende gue best Salis Gavina
[...]

                     9.
Andamus como a Michela Segnore,
sempre issa la tenzo in su coro;
che rampu chi mantene’ sos fìores,
gai sempre in issa m'inamoro.
Pro la ider cantende in sos albores
sonende sa chiterra a fìlos d'oro;
già l'ap'ida cantende a boghe mia.
Pighende incue Corrias Maria
[...]

                    10.
B'e' sa sorre de Tillocca Carmenita
su faeddare sou a tottu gusta,
cuddas paraulas li gheren iscrittas
unu retrattu an de fagher sa mustra
mandadu a sa Regina Margherita
gasi sas modas suas tantu giustas
chind'allegren cuddas diamitas
in sa forma a cuddu trattu modellina.
Falende ncue Giuanna Solina.
[...]

                    11.
Finis saludos a tottu bos inbio
finis saludos inbio a tottu
e bois puru mandademi adios
comente sezis tottu in su fìotu,
eo puru costante bos iscrio
e nd'apo bonu meritu connotu,
pro cussu a tottu bos dò custu donu
ca su meritu connotu l'ap'onu.
Basta, sa mente mia si reposa,
baianeddas bos naro a mi scujare,
si calencuna bi nd'at lamentosa
pront'a mie si devet lamentare.
Deus bos giompat a essere isposas
unidas de bos videre isposare,
cun saludos e annos e forte ida
isposadas bos bider riunidas...